SPRÁVA ZO ZAHRANIČNEJ PRACOVNEJ CESTY

1. Účastník ZPC

Titul, meno a priezvisko:      Mgr. Slavomír Kachman
Pracovisko:                               Ministerstvo školstva, vedy, výskumu a športu SR
                                                      Sekcia regionálneho školstva (SRŠ)
                                                      Stromová 1, 813 30 Bratislava
Pracovné zaradenie:              Štátny radca
Znalosť jazykov:                      AJ

2. Zahraničná pracovná cesta:

Štát:                                             Belgicko
Mesto:                                         Brusel
Vykonaná v dňoch:                 28. - 29. 4. 2016
Prijímajúca organizácia:       Európska komisia

Účel cesty:                                 Druhé stretnutie pracovnej skupiny Digitálne zručnosti  
a kompetencie - WG DSC

Spôsob financovania:          MŠVVaŠ – ubytovanie, EK – cestovné

3. Rámcový program pracovnej cesty:

Štrvtok  28. 4. 2016

09:00   Registrácia
10:00   Prijatie agendy a zápis z prvého stretnutia 
10:10   Európske vzdelávacie politiky a digitálne zručnosti a kompetencie – rekapitulácia 
 politík a financovania programov, Benedicte Robert, Holandsko, DG EAC, 
 Koordinátorka pracovnej skupiny
10:45   Prestávka 
11:00   Správa z pracovnej skupiny Active Citizenship Working Group - príspevky 
  k mediálnej gramotnosti, Benedicte Robert, Holandsko, DG EAC, Koordinátorka 
  pracovnej skupiny
11:20   Nová štúdia o úlohe a potenciáli informačných a komunikačných technológií 
 a tzv. otvorené vzdelávacie zdroje (OER) na podporu inklúzie, Nick Bozeat, ICF 
 International
11:45   Rovnosť – možnosti vo vysokoškolskom vzdelávaní pre študentov so ŠVVP v 
 Chorvátsku, Sandra Kučina Softić, členka pracovnej skupiny z Chorvátska 
12:00   Predstavenie referentov EAC pre členské štáty
12:10   Obed s referentmi EAC
13:40   Plánovanie spoločných aktivít členov WG DSC 2016 – 2018
•	      Germany – July 2016
•	      Finland– September 2016
•	      Malta – Presidency conference and PLA - January 2017
•	      UK – April 2017 
•	      Croatia – November 2017
15:10   Inklúzia, vzdelávanie a bezpečnejší internet pre deti - programy, výskum a 
 projekty podporujúce digitálnu integráciu, Marco Marsella, Odbor inklúzie, 
 zručností a  mládeže, DG CONNECT 
15:30   Aktuality z výskumu a diskusia: Európsky rámec pre Digitálne kompetentnú 
vzdelávaciu organizáciu (DigCompOrg) – vývoj a testovanie nástroja pre    
sebahodnotenie škôl, Panagiotis Kampylis, Spojené výskumné stredisko –  
Inštitút pre technologický výskum 
16:20   Hosť cez videokonferenciu – Prezentácia USA 2016 Národného technologického 
 plánu pre vzdelávanie „Príprava budúceho učenia“, Zach Chase, Úrad pre 
 vzdelávanie a techlnológie, americká vláda
17:00   Koniec 1. dňa

Piatok 29. 4. 2016

09:00    Úvod do programu 2. dňa - Denis CROWLEY/Bodo RICHTER
09:05    Aktuality z výskumu a diskusia: Európsky rámec pre Digitálne kompetentnú 
vzdelávaciu organizáciu (DigCompOrg) – vývoj a testovanie nástroja pre    
sebahodnotenie škôl, Panagiotis Kampylis, Spojené výskumné stredisko –  
Inštitút pre technologický výskum - POKRAČOVANIE
09:20   Prezentácia organizácie EDEN (Európska sieť dištančného vzdelávania a e-
 learningu) – projektu EU a nadchádzajúcej konferencie v Budapešti, Deborah 
 Arnold
09:50   Diskusné fórum o Yammri – Otázky a odpovede, Marie-Veronique Lecomte, DG 
 EAC: Učenie a vnútorná komunikácia
10:10   Prestávka
10:25   Správy prístupov z členských štátov – Dánsko, Francúzsko, Chorvátsko
               Zoskupenie do skupín, diskusia
11:45   Oznámenie o možnej komunikácii ohľadom zručností – krátke aktuálne 
 informácie o tom, čo a kedy možno očakávať, Bianca Busuioc (DG EAC, Europe 
 2020, tím vzdelávania a odbornej prípravy 2020)
12:00   Budovanie spolupráce medzi pracovnými skupinami DS&C a HE (vysoké 
 školstvo), prezentácia pracovného programu a diskusia o spôsoboch ako 
 spolupracovať, Klara Engels-Perényi (DG EAC koordinátor vysokých školách 
 pracovná skupina), 
 Hannah Grainger-Clemson (DG EAC, koordinátorka pracovnej skupiny Schools)
12:45   Záverečné poznámky - Denis CROWLEY/Bodo RICHTER
13:00   Koniec stretnutia

4. Priebeh rokovaní

     Benedicte Robert ako základ pre pokračovanie pracovnej skupiny označila 165. článok Zmluvy o fungovaní Európskej únie (konsolidované znenie). EU prispieva k rozvoju kvalitného vzdelávania podporovaním spolupráce medzi členskými štátmi a ak je to potrebné, podporovaním a doplňovaním činnosti členských štátov pri plnom rešpektovaní ich zodpovednosti za obsah výučby a organizácie vzdelávacích systémov a za ich kultúrnu a jazykovú rozmanitosť. 
Výstupy pracovnej skupiny DS&C určila za prioritné pre stretnutia DG schools.
V prezentácii o mediálnej gramotnosti zdôraznila potrebu jej implementácie vo vzdelávacom systéme a jej prepojenia s digitálnou gramotnosťou. 
     Nick Bozeat predostrel výsledky štúdie o úlohe a potenciáli IKT a OER vo vzdelávaní. Štúdia sa zameriava na to, ktoré IKT a aplikácie sú najvhodnejšie na vzdelávanie a aj vzdelávanie žiakov so ŠVVP. Je potrebné aj naďalej sa venovať výskumu možností využitia IKT vo vzdelávaní, a to tak na európskej ako aj na národnej úrovni.
     Sandra Kucina Softic zhrnula výsledky chorvátskeho projektu pre podporu študentov so ŠVVP. Výsledkami tohto projektu sú webináre, kurzy a materiály pre učiteľov, ktorí sa chcú naučiť ako pristupovať k takýmto študentom a ako pre nich pripraviť vhodný program. 
     Zástupca z Nemecka v rýchlosti predstavil projekt a návrh programu pre prvú spoločnú aktivitu tejto pracovnej skupiny.
     Takisto zástupca z Malty načrtol agendu počas ich predsedníctva v EU.
     Marco Marsella z DG CONNECT, Unit skills, youth, inclusion, predstavil projekty, ktoré boli v rámci tejto unit uskutočnené. Výsledkami sú mnohé aplikácie, ktoré sú široko využiteľné.
     Panagiotis Kampylis, zástupca DigCompOrg, poukázal na čiastočné výsledky pilotnej štúdie, ktorá za zaoberá vytvorením nástroja na sebahodnotenie škôl v rámci EÚ. Za dôležitý považuje fakt, že tento nástroj sa dá využiť tak na národné hodnotenie škôl ako aj na sebahodnotenie jednotlivých škôl. Výsledok tohto projektu, teda nástroj na sebahodnotenie škôl je určený hlavne pre riaditeľov škôl. Predstavil nasledujúce kroky projektu a tiež ponúkol jednej členskej krajine možnosť podieľať sa na tejto štúdii v budúcnosti. 
     Deborah Arnold z organizácie Európska sieť dištančného vzdelávania a e-learningu (EDEN) uviedla hlavné aktivity tejto organizácie, popísala spoluprácu s EU a vytvorené aplikácie. 
     Bianca Busuioc oboznámila členov pracovnej skupiny s možnou agendou pre získavanie zručností. To je napríklad vyvíjanie lepších a viac relevantných zručností a urobiť zručnosti a kvalifikácie viac viditeľnými a porovnateľnými. 
     Klara Engels-Perényi uviedla hlavné snahy a smery, ktorými sa WG HE uberá a chce ďalej uberať. V rámci agendy pracovnej skupiny vysokého školstva sú aj digitálne zručnosti, a teda súčinnosť týchto dvoch pracovných skupín je viac než vítaná. 
     Hannah Grainger-Clemson, koordinátorka pracovnej skupiny Schools, vymenovala plánované aktivity, princípy a kľúčové otázky skupiny, keďže je táto pracovná skupina relatívne nová (prvé stretnutie vo februári 2016).

5. Osobitne vyhodnotený očakávaný prínos ZPC:

     V tejto pracovnej skupine na úrovni Ministerstiev školstva sa riešia problémy, ktoré sa priamo týkajú aj našich priorít v oblasti digitálneho vzdelávania. Preto si myslím, že je potrebné zapájať sa aj v budúcnosti do jej aktivít a preberať dobrú prax z členských krajín a transformovať ju na naše podmienky. 

6. Spôsob zverejnenia výsledkov ZPC, prenos získaných informácií

Správa zo ZPC.

Súhlasím so zverejnením správy na internete: áno
Správu vypracoval: Mgr. Slavomír Kachman
Dátum: 7. 5. 2016
Správu schválil: 

Mgr. Ingrid Kováčová, riaditeľka Odboru základných škôl MŠVVaŠ SR

Ing. Marian Galan, Generálny riaditeľ Sekcie regionálneho školstva MŠVVaŠ SR